
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudskog savjetnika Augustina Jalšoveca, u stečajnom predmetu povodom zahtjeva Financijske agencije, Regionalni centar Zagreb, Podružnica Zagreb, Trg svibanjskih žrtava 1995. 1, Zagreb, OIB 85821130368 za provedbu skraćenog stečajnog postupka nad dužnikom GALOP d.o.o. za trgovinu i usluge, Zagreb, Budakova 17, MBS: 080826668, OIB: 30843534821,  dana 21. studenoga  2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom GALOP d.o.o. za trgovinu i usluge, Zagreb, Budakova 17, MBS: 080826668, OIB: 30843534821. 
	
II. Postupak će se nastaviti prema općim odredbama Stečajnog zakona.


Obrazloženje


Dana 13. srpnja  2017. na ovome Sudu zaprimljen je zahtjev za pokretanje skraćenog stečajnog postupka Financijske agencije, Regionalnog centra Zagreb, Podružnice Zagreb, Klasa: 110-07/17-01/04, Ur.broj: 04-06-17-2430 od 04. svibnja 2017. nad stečajnim dužnikom GALOP d.o.o. za trgovinu i usluge, Zagreb, Budakova 17, MBS: 080826668, OIB: 30843534821. 

Nakon izvršenog uvida u sudski registar, sud je 17. kolovoza 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože 

otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 
Dana 07. rujna 2017. zaprimljen je podnesak Županijskog državnog odvjetništva u Osijeku, broj: S-DO-78/2017 od 07. rujna 2017. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 2.200,00  kuna a koja se temelji na ovršnoj ispravi Prekršajnog naloga Ministarstva financija, Carinske uprave, Područnog carinskog ureda Zagreb, Službe za provedbu tarifnih mjera broj: PN-8/16 od 14. listopada 2016. godine  koju tražbinu stečajni dužnik nije namirio. 
Također, vjerovnik je naveo da kod stečajnog dužnika postoji stečajni razlog i to nesposobnost za plaćanje, s obzirom da je stečajni dužnik na dan 02. svibnja 2017.g. prema podacima iz Zahtjeva FINA-e za provedbu skraćenog stečajnog postupka  u Očevidniku o redoslijedu plaćanja imao  nepodmirene naloge za plaćanje u neprekinutom razdoblju od 120 dana, u ukupnom iznosu od 417.904,74  kuna.  	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  21. studenoga 2017. 

Zapisničar:      
Gordana Harc 

                                                                                  		              Sudac
								           Nada Roso

																				      Sudski savjetnik
								      Augustin Jalšovec
UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                          
D N A :
1. FINA, RC Zagreb, Podružnica Zagreb
1. ŽDO Osijek
1. Stečajni dužnik
1. e-oglasna ploča suda 
1. riješeno obustavom

